Den militære påtalemyndighet i Norge

Den militære påtalemyndighet i Norge er påtalemyndighet i straffesaker som angår brudd på militær straffelov. I tillegg rådgir den militære sjefer i disiplinærsaker og deltar i internasjonalt samarbeid om aktuelle folkerettslige og miltærjuridiske problemstillinger.

Den militære påtalemyndighet består av Generaladvokaten, Krigsadvokatene for Nord-Norge og Krigsadvokatene for Sør-Norge.Om embedet Generaladvokaten ledes av generaladvokat Sigrid Redse Johansen mens Krigsadvokatene for Nord-Norge og Krigsadvokatene for Sør-Norge ledes av førstekrigsadvokater.

I fredstid er embedet underlagt statsadvokatene påtalemessig. I krigstid har embedet samme påtalekompetanse som statsadvokatene og er direkte underlagt Riksadvokaten. Den militære påtalemyndighet er administrativt underlagt Justis- og beredskapsdepartementet.

I 2023 la Jonas Gahr Støres regjering frem forslag om å avvikle den militære påtalemyndigheten.

Referanser

Eksterne lenker
 Den militære påtalemyndighet 

Kategori:Påtalemyndigheten i Norge
Kategori:Norges forsvar
Kategori:Militær rett